Вълко
Народна песен

chitanka.info

Вълко, Вълко, Вълко баш байряктар

свивай байряк, дъжд да не го вали!

— Нек го вали, огън да го гори!

Ние бехме деветина брата:

осемтина под байряк измрле

добър господ и заради мене!

Още Вълко това не изрекъл,

пушка пукна из гора зелена,

та удари Вълка в клето сърце;

Вълко викна, та гората екна:

— Ей ви вазе, ви вярна дружино,

несете ме и занесете ме,

занесете ме на път, на кръстопът,

на крака ми байряка побийте,

за байрякът коня ми вържете.

Кой е младо — коня да возседне,

да возседне тая враня коня,

да понесе тоя кръстат байряк,

да спомене Вълка баш байряктар.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.